Betti Alver

Elisabet "Betti" Alver, (nada en Jõgeva, Estonia, o 23 de novembro de 1906 e finada en Tartu o 19 de xuño de 1989,Bédé & Benbow (1980) foi unha das poetas máis destacadas de Estonia.Kaus (2011), p. 14  

 Traxectoria 
esquerda|miniatura|Casa natal de Betti Alver.
Foi a sexta filla dun xefe de estación de Jõgeva. Ela foi unha das primeiras xeracións en ser educadas nunha Estonia independente. Foi á escola primaria de 1914 a 1917 en Tartu e, despois até 1924, fixo a secundaria, tamén, en Tartu. Posteriormente, de 1924 a 1927, estudou na universidade de Tartu lingua e literatura estoniana.

Comezou como escritora en prosa, en 1927, e a partir de 1931 publicou varios poemas que favoreceron o seu recoñecemento na escena literaria estoniana, culminando en 1934, coa súa adscrición á Unión de Escritores de Estonia. A finais da década de 1930, toma parte na fundación do grupo Arbujad ("Adiviños"),Cummins (1993), p. 32 un pequeno grupo de influentes poetas estonianos, entre os que se atopaban Bernard Kangro, Uku Masing, Kersti Merilaas, Mart Raud, August Sang, Heiti Talvik e Paul Viiding. 

En 1937, casou con Heiti Talvik, mais despois da guerra, este, foi encarcerado polos soviéticos en 1945 e morreu en Siberia. 

Durante dúas ou tres décadas gardou silencio como poeta en protesta polo dominio soviético, pero retomou a súa actividade na década de 1960. Destaca neste segundo período a colección de 1966 Tähetund ou "Hora estrelada". Tamén escribiu novelas e fixo traballos de traduciónCummins (1993), pp. 32–33 tanto do ruso (Pushkin e Gorki) como do alemán (Goethe e Heine). No centenario do seu nacemento, a súa casa natal, converteuse nun museo en Jõgeva.

 Obras 

 Poesía 

 1931, Lugu valgest varesest
 1936, Tolm ja tuli
 1956, Luuletused ja poeemid
 1962, Mõrane peegel
 1966, Tähetund
 1968, Uued luuletused ja poeemid
 1971, Eluhelbed
 1976, Tuju
 1979, Lendav linn
 1986, Korallid Emajões
 1989, Werke, Band 1: Üle aegade Assamalla; Luuletusi ja poeeme 1931–1988
 2004, Üle sõnade serva

 Prosa 

 1927, Tuulearmuke (novela)
 1930, Invaliidid (novela)
 1935, Viletsuse komöödia (poema en prosa)
 1992, Werke, Band 2: Tuulearmuke; Invaliidid; Viletsuse komöödia; Kõmpa; Proosa 1927–1976

miniatura|Museo de Betti Alver en Jögeva.

 Premios 

 1966, Escritora de honra da RSS de Estonia
 1967, Premio de Poesía Juhan Liiv
 1977, Premio Friedebert Tuglas
 1981, Escritora do Pobo da RSS de Estonia

 Homenaxes 

 En 2013, un cráter do planeta Mercurio foi nomeador Alver, na súa honra.

 Vida persoal 
Casou con Heiti Talvik en 1937, e con Mart Lepik, en 1965.

 Notas 

 Véxase tamén 

 Bibliografía 





Categoría:Nados en 1906
Categoría:Finados en 1989
Categoría:Nados en Jõgeva
Categoría:Poetas de Estonia
Categoría:Poetas en lingua estoniana
Categoría:Escritores de Estonia
Categoría:Escritores en lingua estoniana
Categoría:Tradutores de Estonia
Categoría:Alumnos da Universidade de Tartu